отчетени от ползватели на въздушното пространство, причинени от регулиране въз основа на обема на въздушното движение, чието референтно местоположение е класифицирано като зона на летището или летище;
 II)показателят обхваща всички полети по ППП и се изчислява за цялата календарна година и за всяка година от референтния период.
 4.Ефективност на разходите
 4.1.Ключови показатели за ефективност
 Годишното изменение в средната стойност за целия Съюз на установените единични разходи (УЕР) за аеронавигационно обслужване при прелитане, изчислени, както следва:
 1)този показател е изразен като процент, който отразява годишните колебания на средната стойност на УЕР за целия Съюз за аеронавигационното обслужване при прелитане, като започва от базовата стойност, посочена в член 9, параграф 4, буква а);
 2)показателят се изчислява за цялата календарна година и за всяка година от референтния период;
 3)средната стойност за целия Съюз на УЕР за аеронавигационно обслужване при прелитане е съотношението между установените разходи при прелитане и прогнозираното въздушно движение при прелитане, изразено в брой единици обслужване при прелитане, което се очаква за всяка година през референтния период на равнището на Съюза съгласно предположенията на Комисията за определяне на цели за ефективност, валидни за целия Съюз, в съответствие с член 9, параграф 3;
 4)средната стойност за целия Съюз на УЕР за аеронавигационно обслужване при прелитане се изчислява в евро и в реално изражение.
 4.2.Показатели за наблюдение
 Реалните единични разходи, направени от ползвателите отделно за аеронавигационно обслужване при прелитане и за аеронавигационно обслужване в зоните на летищата на равнището на Съюза, изчислени, както следва:
 а)
 този показател се изчислява за цялата календарна година и за всяка година от референтния период като среднопретеглената сума на УЕР за всяка държава членка за аеронавигационно обслужване и среднопретеглената стойност на корекциите в съответствие с член 25, параграф 2, произтичащи от същата година;
 б)
 този показател се посочва в евро в номинално изражение.
 РАЗДЕЛ 2
 КПЕ за определяне на цели на местно равнище и показатели за наблюдение на местно равнище
 1.Безопасност
 1.1.Ключов показател за ефективност
 Равнището на ефективност на управлението на безопасността в съответствие с точка 1.1 от раздел 1.
 За целите на този показател „местен“ означава на равнището на доставчиците на аеронавигационно обслужване.
 1.2.Показатели за наблюдение
 1)Процентът на неразрешените навлизания на пистата на летища, намиращи се в държава членка, изчислен като общият брой неразрешени навлизания на пистата с въздействие върху безопасността, възникнали на тези летища, е разделен на общия брой ППП и ПВП движения на същите летища.
 2)Процентът на нарушенията на минимумите за сепарация в рамките на въздушното пространство на всички органи за обслужване на въздушното движение в държава членка, изчислен като общият брой нарушения на минимумите за сепарация с въздействие върху безопасността, възникнали в това въздушно пространство, е разделен на общия брой пролетяни часове под контрол в същото въздушно пространство.
 3)Процентът на неразрешените навлизания на пистата на летище, изчислен като общият брой неразрешени навлизания на пистата с какъвто и да е принос от обслужването на въздушното движение или КНО обслужване с въздействие върху безопасността, възникнали на това летище, е разделен на общия брой ППП и ПВП движения на същото летище.
 4)Процентът на нарушенията на минимумите за